
Αγαπητοί συνεργάτες και φίλοι, 
με ιδιαίτερη χαρά σας καλωσορίζω σήμερα σε μία ημέρα που για εμάς δεν είναι απλά επετειακή είναι μία μέρα ουσίας, αναστοχασμού και προοπτικής, καθώς η Ανακύκλωση Συσκευών Α.Ε. συμπληρώνει 22 χρόνια συνεχούς δράσης.

Αν ανατρέξουμε πίσω στα τέλη του 2002, θα θυμηθούμε μία κρίσιμη στιγμή: την πρόσκληση του τότε Υπουργείου Περιβάλλοντος να προετοιμαστούμε για μια νέα ευρωπαϊκή πραγματικότητα. 
Μια πραγματικότητα όπου ο παραγωγός αναλαμβάνει την ευθύνη του κύκλου ζωής των προϊόντων του.
 Αυτό που τότε φάνταζε ως θεσμική υποχρέωση εξελίχθηκε σε μια βαθιά μεταρρύθμιση: 
η ευθύνη πέρασες την ίδια την αγορά και αυτό, εκ των υστέρων, αποδείχτηκε μία σοφή επιλογή.
 Έτσι, το 2004 ξεκινήσαμε κυριολεκτικά από το μηδέν. 
Χτίσαμε ένα σύστημα, μία κουλτούρα, ένα οικοσύστημα συνεργασιών.
 Σήμερα, 22 χρόνια μετά:
· Διαχειριζόμαστε το 94% της ποσότητας των αποβλήτων ηλεκτρικών και ηλεκτρονικών συσκευών που οδηγούνται προς ανακύκλωση στην Ελλάδα. 
· Έχουμε πάνω από 2600 ενέργειες συμβάσεις. 
· Συλλέξαμε πάνω από 1 εκατομμύριο τόνους συσκευών.
·  Με ένα πρόσφατο ετήσιο ρεκόρ 80.000 τόνων ετησίως σε συλλογή προς επεξεργασία.

Πίσω από αυτούς τους αριθμούς βρίσκεται ένα εκτεταμένο δίκτυο: 
· Πάνω από 16.000 σημείων συλλογής.
· 13 μονάδες διαχείρισης 
· και πάνω από 1000 θέσεις εργασίας. 

Και, το σημαντικότερο: ένας συνολικός δείκτης ανάκτησης πρώτων υλών που αγγίζει έως το 94 %

       	Αυτοί  δεν είναι απλώς αριθμοί.

 Είναι η απόδειξη ότι όταν η αγορά αναλαμβάνει ευθύνη, μπορεί να παράγει πραγματικό αποτέλεσμα.

 Η ανακύκλωση δεν είναι απλά μια διαδικασία.

 Είναι ένας μηχανισμός εξοικονόμησης πόρων και ενέργειας. 

Ενδεικτικά μέσα σ’ένα χρόνο ανακτούμε πάνω από: 
42.000 τόνους σιδήρου 
2.700 τόνους χαλκού 
1.800 τόνους αλουμινίου
 και πολλά άλλα. 

Πίσω από αυτούς τους αριθμούς όμως υπάρχει κάτι μεγαλύτερο:
 η μείωση του περιβαλλοντολογικού αποτυπώματος στην χώρα μας και υπεύθυνη χρήση των φυσικών πόρων του πλανήτη.

 Όμως ας είμαστε ειλικρινείς.
 Το σύστημα, όσο καλό κι αν είναι, δεν αρκεί.

 Η πραγματική πρόκληση είναι μία:
 να γίνει η ανακύκλωση συνειδητή επιλογή. 
Κάθε πολίτη. 
Κάθε επιχείρησης. 
Κάθε σπιτιού. 

Γι’ αυτό επενδύουμε στην εκπαίδευση.
 Γι’ αυτό μιλάμε με τη νέα γενιά. 

Γιατί εκεί κρίνεται το αύριο. 

Τίποτα απ’ όλα αυτά δεν θα είχε γίνει χωρίς εσάς και σας ευχαριστώ θερμά για αυτό. 
Δεν είστε απλά συνεργάτες. 

Είστε μέρος της κοινής ευθύνης. 

Και σήμερα, η ανακύκλωση δεν είναι απλώς υποχρέωση.

Είναι προτεραιότητα.

Τώρα δύο λόγια για την παρουσίαση του βιβλίου που ακολουθεί.

Σήμερα δεν κοιτάμε μόνο μπροστά. 

Κοιτάμε και πίσω. 

Για να καταλάβουμε πως φτάσαμε εδώ.
Η ιστορία του εξηλεκτρισμού της Ελλάδας είναι μία ιστορία της ίδιας της εξέλιξης μας. 

Από το πρώτο φως… το σύγχρονο τρόπο ζωής.

 Με το βιβλίο αυτό, επιχειρούμε κάτι απλό αλλά ουσιαστικό: 
να μη χαθεί αυτή η διαδρομή. 

Να γίνει γνώση.

Να γίνει μνήμη.
 
Να γίνει έμπνευση. 

Με την ίδια λογική, προχωρήσαμε και στην δημιουργία του ντοκιμαντέρ. 

Σήμερα θα δούμε ένα πρώτο απόσπασμα – ένα πανόραμα της εξέλιξης των ηλεκτρικών και ηλεκτρονικών συσκευών στην Ελλάδα.

Μία αφήγηση που φέρνει την ιστορία πιο κοντά στον πολίτη. 
Πιο ζωντανά. 
Πιο άμεσα.

 Η Ανακύκλωση Συσκευών Α.Ε. έχει ήδη διανύσει μία σημαντική πορεία.

 Τώρα ξεκινά το πιο απαιτητικό κομμάτι.
 Γιατί οι προκλήσεις μεγαλώνουν.
 Οι απαιτήσεις αυξάνονται.
 Και οι ευθύνες βαραίνουν.

 Αλλά έχουμε ήδη αποδείξει κάτι: 
Οτι μπορούμε. 
Στο τέλος της ημέρας δε θα μας κρίνουν οι αριθμοί, θα μας κρίνει κάτι πολύ πιο απλό: αν άφησαμε τον κόσμο καλύτερο από τον βρήκαμε. 

Και αυτή είναι μία ευθύνη που δεν ανακυκλώνεται.
Μας ανήκει. 
 Σήμερα.
               Και κάθε μέρα.

                Σας ευχαριστώ θερμά
